Jou gesondheid en welstand is ons eerste prioriteit / Our first priority is your health and well being – #MyNWU
Elkeen van ons voel so nou en dan bietjie olik, hetsy as gevolg van daardie aaklige griepvirus, ŉ omgekrapte maag of ŉ meer ernstige mediese noodgeval wat jou onverwags op kampus betrap. Jy en jou ouers kan gerus wees, want elkeen van die Noordwes-Universiteit se drie kampusse beskik oor ŉ gesondheidsorgsentrum wat sal toesien dat jy sommer vinnig weer perdfris en gesond genoeg is om jou volle aandag aan “studentwees” te gee.
Alle gesondheidskwessies, van fisies tot sielkundig, akuut tot kronies, word hier deur ’n toegewyde span multidissiplinêre kundiges behandel. Afsprake vir konsultasies kan telefonies gemaak word, maar instap-pasiënte word ook verwelkom.
Die volgende gratis dienste word vir alle studente aangebied:
Verskaffing van voorbehoedmiddels en antenatale sorg, soos deur die Departement van Gesondheid voorgeskryf en verskaf
Vrywillige berading en toetsing vir MIV/vigs (VBT)
Gesondheidsvoorligting, -bevordering en -opvoeding
Sifting – bloeddruk, bloedsuiker, swangerskapstoetse, weeg
Studente wat mediese fonds-lede is, asook studente sonder mediese fonds, kan die gesondheidsorgsentrum se dienste gebruik. Konsultasies word teen ŉ minimale fooi aangebied.
Die sentrum is geleë in Joostestraat (Gebou E16) en is van Maandae tot Vrydae van 08:30 tot 16:00 oop. Vir afsprake, meer inligting of enige ander navrae, skakel die sentrum gerus by 018 299 4345. In geval van ’n mediese noodgeval op kampus kan nooddienste geaktiveer word deur Beskermingsdienste by 018 299 2211 te kontak.
Openingsure is vanaf 08:00 tot 13:00 en 14:00 tot 16:00 op weeksdae. Kontak gerus die gesondheidsorgsentrum by 018 389 2495. Die sentrum is in Gebou A6. Beskermingsdienste sal na-uurse studente na openbare gesondheidsinstellings vervoer. Kontak hulle by 018 389 2331.
Die gesondheidsorgsentrum is oop op weeksdae vanaf 08:30 tot 16:00. Die sentrum is in Gebou 25 geleë. Vir mediese noodgevalle wat buite werksure plaasvind, kan die kampus se Beskermingsdienste by 016 910 3339 gekontak word.
Students with as well as students without medical aid are welcome to use the services provided by our health centres. Consultations are offered at a minimum fee.
mynwu December 1, 2018 December 1, 2018 diesnte, featured, gesondheid, gesondheidsentrum, health, health centre, home, Noord-Wes Universiteit, North-West University, safety, services, veiligheid
Previous Previous post: Unlock your new NWU virtual world on social media! / Ontsluit jou nuwe NWU virtuele wêreld op sosiale media!
Next Next post: Everything about Wifi, software, and emails / Alles oor WiFi, sagteware en e-posse